ZAPISNIK

22. sjednice Vijeća Mjesnog odbora Dragonožec, održane 24. siječnja 2023. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 18,15 sati.

NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent: Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 21. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 21. sjednice.
Jednoglasno ( 5 „za“), usvojen je zapisnik sa 21. sjednice.
Predsjednik otvara raspravu o dnevnome redu. Predložene su dvije dodatne točke dnevnoga reda: Zahtjev za korištenje prostora MHU Dragonožec i Zahtjev Puklavec Darka za asfaltiranje i postavu lampe javne rasvjete.
Jednoglasno (5„za“) prihvaćaju se dodatne točke.
Predsjednik daje na glasanje dnevni red  
Jednoglasno (5„za“) je usvojen 
DNEVNI RED
1. Izvješće o radu Vijeća Mjesnog odbora Dragonožec u 2022. 
2. Program rada Vijeća Mjesnog odbora Dragonožec u 2023.
3. Izmjena Prijedloga prioriteta PKA za 2023.
4. Problematika korištenja kuhinje u prostoru MO Dragonožec
5. Korištenje prostora MO Dragonožec – područna škola
6. Problem izgorene kuće i pomoći stanovniku Dragonošca
7. Zahtjev za korištenje prostora MHU Dragonožec
8. Zahtjev Puklavec Darka za asfaltiranje i postavu lampe javne rasvjete.
9. Pitanja i prijedlozi

Ad. 1. - Izvješće o radu Vijeća Mjesnog odbora Dragonožec u 2022. 

Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Članovi raspravljaju o radu Mjesnog odbora u protekloj godini.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojeno
Izvješće o radu
Vijeća Mjesnog odbora Dragonožec za 2022. 
         
Uvod
      Vijeće Mjesnog odbora Dragonožec ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, s posebnim naglaskom na uređivanje javnoprometnih površina i objekata, uređivanje igrališta i zelenih površina, uređivanje objekta mjesne samouprave i zgrade Područne škole Dragonožec, izradi projektne dokumentacije za buduću školu i druge akcije među kojima je izgradnja nove sportske dvorane u sklopu škole.
      
 Sjednice Vijeća

       Vijeće je tijekom 2022. održalo 13 sjednica Mjesnog odbora Dragonožec.
       Prisutnost članova Vijeća  sjednicama Vijeća bila je u prosjeku 5 od 5 članova Vijeća, odnosno 100 %. Ukupno su obrađene 46 točka dnevnog reda što prosječno iznosi 5 točka po sjednici. Većina dnevnih redova usvojena je jednoglasno. Sjednice Vijeća ukupno su trajale 990 minuta što je prosječno 79,50 minuta po sjednici. 
       Vijeće Mjesnog odbora Dragonožec ukupno je donijelo 42 akta.
       Jednoglasno je donijelo 39 akata ili  97 %.

Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Dragonožec.
       Predsjednik saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.
       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.

Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Dragonožec.
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.

Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Dragonožec. 
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled
Sjednice Vijeća
	     Opis obilježja
	

	 Broj održanih sjednica
	13

	 Prosječni broj članova Vijeća ( po sjednici)
	5/5

	 Prosječno trajanje sjednica (minuta)
	80

	 Broj točaka dnevnog reda (ukupno)
	59

	 Broj donijetih akata
	47


Pregled prisutnosti članova Vijeća sjednicama 
	Redni broj sjednice Vijeća
	prisutni članovi
	odsutni članovi
	%  prisutnosti

	9.
	4
	1
	80

	10.
	5
	0
	100

	11.
	5
	0
	100

	12.
	5
	0
	100

	13.
	5
	0
	100

	14.
	5
	0
	100

	15.
	5
	0
	100

	16.
	5
	0
	100

	17.
	5
	0
	100

	18.
	5
	0
	100

	19.
	5
	0
	100


Struktura akata Vijeća prema sadržaju
	Problematika na koju se akt sadržajno pretežno odnosi
	Broj akata

	Male komunalne akcije
	6

	Komunalna infrastruktura
	10

	Funkcioniranje Vijeća
	5

	Prostor mjesne samouprave (korištenje, održavanje, upravljanje)
	10

	Promet
	2

	Drugi javni objekti
	4

	Javni gradski prijevoz
	/

	Ostalo
	9



Z A K L J U Č A K

         Vijeće Mjesnog odbora Dragonožec svojim aktivnostima bitno je utjecalo na realizaciju Plana komunalnih aktivnosti Gradske četvrti Brezovica u 2021. godini, u dijelu koji se odnosi na Mjesni odbor Dragonožec, no dinamikom realizacije nije zadovoljno.
         Vijeće izražava svoje nezadovoljstvo radi nedovoljne informiranosti o realizaciji Plana malih komunalnih akcija, odnosno čišćenja i održavanja javnih površina te održavanja nerazvrstanih cesta, tim više što je to temeljni akt Vijeća Mjesnog odbora, a isto nema uvid u termine izvođenja radova kao ni specifikaciju troškova istih. 
U više navrata kroz godinu u pismenom obliku proslijeđeni su prigovori na izvršenje Operativnih planova, košnju uz prometnice, čišćenje javnih površina (pražnjenje košarica za smeće na dječjim igralištima). Traženi su radni sastanci sa predstavnicima Čistoće, Zrinjevca i Zagrebačkih cesta od čega je došlo samo do sastanka s Zrinjevcem.
Vijeće Mjesnog odbora nezadovoljno je sa samim izvođenjem Plana komunalnih aktivnosti za 2022. Godinu, ovo je godina sa najlošijom realizacijom istog. Vijeće je nezadovoljno I sa komunikacijom između predsjednika Gradske četvrti i samog Vijeća Gradske četvrti s Vijećem i predsjednikom Mjesnog odbora Dragonožec. Potrebno je poboljšati suradnju i komunikaciju. Zbog svega navedenog, javila se je potreba da Gradski ured za mjesnu samoupravu, civilnu zaštitu i sigurnost detaljnije specificira akcije navedenog Plana te poduzme odgovarajuće aktivnosti za poboljšanje dinamike realizacije Plana komunalnih aktivnosti. I dalje postoji problem oko objekta škole koji je stradao u potresu. Nastava se održava u prostoru Mjesnog odbora. Postoji potreba za večom količinom lož ulja u sezoni grijanja i večim brojem pražnjenja septičke jame. Traži se ubrzanje oko izgradnje nove škole i dvorane.Potrebna je isto tako bolja suradnja sa ostalim gradskim uredima, pogotovo odjel za promet i obrazovanjem. 


Ad. 2.  Program rada Vijeća Mjesnog odbora Dragonožec u 2023.

Marijan Hrgović otvara drugu točku dnevnoga reda, otvara raspravu te daje informacije vezane uz Program  rada Vijeća Mjesnog odbora  Dragonožec u 2023. Članovi Vijeća sudjeluju u raspravi vezanoj uz Program rada za 2023. 
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
P R O G R A M   R A D A
VIJEĆA MJESNOG ODBORA DRAGONOŽEC
za 2023.  godinu

I. POLAZNE OSNOVE

                Djelovanje Vijeća Mjesnog odbora Dragonožec (u nastavku: Vijeće) polazi od sagledavanja stanja, potreba i problema Mjesnog odbora:
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja; potrebom sanacije starih cesta;
2. uređenja postojećih parkova i zelenih površina;
3. izgradnjom nove osmogodišnje škole sa sportskom dvoranom
4. izgradnja ambulante 
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi
7. Sanacija i prošrenje cesta
                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno zajedničkom interesu građana, političkih stranaka, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).
4. Poboljšavanje kvalitete života građana izgradnjom objekata nove osmogodišnje škole i sportske dvorane, obnove i izgradnje ambulante, obnove poštanskog ureda,  poboljšavanjem javnog prijevoza.

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. informiranje o planovima Vijeća Gradske četvrti Brezovica;
2. daljnji tijek vezan uz realizaciju kapitalnih objekata za naselje (škola, dvorana, ambulanta, prostor mjesnog odbora)
3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
4. donošenje izvješća o radu za 2023. godinu;
5. donošenje Plana malih komunalnih akcija za 2023. godinu;
6. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.
7. Posebna pažnja biti će na rješavanju kapitalnih projekata u Mjesnom odboru.

IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu grada Zagreba, ocijeni značajnim. 

Ad. 3. - Izmjena Prijedloga prioriteta PKA za 2023.

	Marijan Hrgović otvara treću točku dnevnoga reda, otvara raspravu te daje informacije vezane problematiku Plana komunalnih aktivnosti. Po Odluci o financiranju mjesne samouprave od 2016., godine u planu treba biti zastupljenost novih akcija i sanacija u iznosu 50%:50%. 
	Predlažu se nove akcije koje imaju realnu mogućnost izgradnje i koje su u skladu sa Odlukom: - 1. centralni trg – križanje Turopoljske, Šipkovine i  Donjodragonoške ceste  - izrada projektiranja za uređenje trga, Pučki od prve obiteljske kuće do kraja naselja – 500 metara asfaltiranje i Vušni vrh uređenje cijele parcele – čišćenje i održavanje.
	Obzirom da nije bilo drugih prijedloga, predsjednik Vijeća zatvara raspravu te daje daje na glasanje slijedeći zaključak
Jednoglasno (5 „za“) je usvojen
Z A K LJ U Č A K
o izmjeni prijedloga prioriteta za Plan komunalnih aktivnosti
Gradske četvrti Brezovica za 2023.

1. Vijeće Mjesnog odbora Dragonožec predlaže Vijeću Gradske četvrti Brezovica da u Plan komunalnih aktivnosti Gradske četvrti za 2023. godinu uvrsti sljedeće akcije na području Mjesnog odbora Dragonožec koje Vijeće smatra prioritetima:
2. Vijeće predlaže:
-  projektiranje i uređenje centra naselja (križanje ulica Šipkovina- Turopoljska –  
   Donjodragonoška cesta,
- asfaltiranje ulice Pučki od prve kuće do kraja u dužini od 500 metara
- Vušni vrh čišćenje i održavanje parcele 
       3.  Ovaj se zaključak dostavlja Vijeću Gradske četvrti Brezovica na postupanje

Ad. 4. - Problematika korištenja kuhinje u prostoru MO Dragonožec

	Marijan Hrgović otvara četvrtu točku dnevnoga reda, daje informacije vezane uz problematiku korištenja kuhinje za potrebe područne škole. Kuhinja i instalacije u lošem su stanju, nisu servisirane a isto tako vezano uz ventilaciju još nitko od nadležnih nije došao provjeriti činjenićnu sitaciju.
Stjepan Cerovski naglašava da je hitno potrebno napraviti provjeru i servis plinskih instalacija, pregled kuhinjske aparature koja je isto u lošem stanju te pregled ventilacije koji je već u nekoliko navrata bio tražen a do sada nije bio realiziran.
Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
 ZAKLJUČAK
o tehničkom pregledu plinskih instalacija, kuhinjske ventilacije i aparata u prostoru MO Dragonožec

1. Vijeće Mjesnog odbora Dragonožec raspravljalo je o korištenju kuhinje u prostoru MO Dragonožec. Kuhinju trenutno koristi područna škola Dragonožec za pripremu toplog obroka osnovnoškolskoj djeci s područja Dragonošca, Havidića, Lipnice i Trpuca.

2.  Vijeće Mjesnog odbora Dragonožec zbog lošeg stanja kuhinjskih plinskih instalacija, kuhinjske ventilacije i starih kuhinjskih aparata traži hitan pregled gore navedenih instalacija i aparata obzirom da se koriste za pripremu obroka školske djece s područja četiri mjesna odbora Gradske četvrti Brezovica.  

3. Ovaj se zaključak dostavlja Vijeću Gradske četvrti Brezovica, Gradskom uredu za mjesnu samoupravu, civilnu zaštitu i sigurnost i Gradskom uredu za obrazovanje, sport i mlade  na daljnje postupanje.


Ad. 5. - Korištenje prostora MO Dragonožec – područna škola


	Marijan Hrgović otvara petu točku dnevnoga reda te otvara raspravu. Daje informacije vezane uz korištenje prostora MO Dragonožec za područnu školu Dragonožec koja se već dvije školske godine nalazi u prostoru MO Dragonožec. U raspravi su sudjelovali svi članovi Vijeća.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
Z A K LJ U Č A K 
o korištenju prostora mjesne samouprave Dragonožec

1. OŠ Brezovica, područnoj školi Dragonožec, odobrava se korištenje MO Dragonožec, svaki radni dan od 7:00 do 18:00 sati zaključno sa 31. prosinca 2023.  
2. Prostor iz točke 1. ovog zaključka, koristit će OŠ Brezovica za potrebe područne škole Dragonožec stradale u potresu, za održavanje razredne nastave od prvog do četvrtog razreda djeci s područja Dragonošca, Lipnice, Havidića i Trpuca bez naknade. 
3. OŠ Brezovica, područna škola Dragonožec, obvezuju se postupati sa pažnjom dobrog gospodara u korištenju prostora. 
4. Vijeće Mjesnog odbora Dragonožec traži da OŠ Brezovica za područnu školu Dragonožec za svoje korištenje podnese pismeni zahtjev koji će biti osnova ovoga odobrenja. 
5. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad. 6. - Problem izgorene kuće i pomoći stanovniku Dragonošca

	Marijan Hrgović otvara šestu točku dnevnoga reda i otvara raspravu. Daje informacije vezane uz događaj u naselju te o potrebi za pomoć mještanu Dragonošca. Naime, stanovniku je izgorjela kuća, živi sam i nema pomoć od nikoga a isto tako nema financije za rješenje problema oko izgorene kuće. Članovi mjesnog odbora dogovorili su se da će organizirati skupljanje sredstava za pomoć stanovniku Dragonošca. 

Ad. 7. – Zahtjev za korištenje prostora matice umirovljenika Dragonožec

Marijan Hrgović otvara sedmu točku dnevnoga reda, daje informacije o pristiglom materijalu te otvara raspravu. U raspravi su sudjelovali svi članovi Vijeća.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
[bookmark: _GoBack]Z A K LJ U Č A K 
o korištenju prostora mjesne samouprave Dragonožec

1. Podružnici umirovljenika Dragonožec, Donjodragonoška cesta 30, odobrava se korištenje MO Dragonožec, na dan 22. travnja 2023. Od 18:00 do 22:00 sati. 
2. Prostor iz točke 1. ovog zaključka, koristit će Podružnica umirovljenika Dragonožec, Donjodragonoška cesta 30, za održavanje redovne godišnje skupštine umirovljenika, bez naknade. 
3. Podružnica umirovljenika Dragonožec, Donjodragonoška cesta 30, obvezuju se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad. 8. - Zahtjev Puklavec Darka za asfaltiranje i postavu lampe javne rasvjete.

	Marijan Hrgović otvara osmu točku dnevnoga reda, daje informacije uz novopristigli zahtjev te otvara raspravu u kojoj su sudjelovali svi članovi Vijeća Mjesnog odbora.
Vezano uz javnu rasvjetu, članovi Vijeća predlažu da se uputi zahtjev prema odjelu za javnu rasvjetu za postavu jednog rasvjetnog stupa i lampe kod kbr. 18. Rasprava se završila.
	Predsjednik Vijeća, zatvara raspravu te daje na glasanje slijedeći zaključak
Jednoglasno (5 „za“) je usvojen
 ZAKLJUČAK
o asfaltiranju ostatka ulice Goljački put

1. Vijeće Mjesnog odbora Dragonožec raspravljalo je o zahtjevu Puklavec Darka o asfaltiranju i postavi javne rasvjete u ulici Goljački put.

2.  Vijeće Mjesnog odbora Dragonožec donijelo je prijedlog prioriteta na svojoj 15. sjednici, 29. lipnja 2022.. Prilikom rebalansa za 2023., ako će biti sredstava Vijeće predlaže da se asfaltiranje uvrsti u Program komunalnih aktivnosti za 2023., a ako neće biti dovoljno sredstava predlaže se da se gore navedena akcija uvrsti u Prijedlog prioriteta komunalnih aktivnosti za 2024.

3. Ovaj se zaključak dostavlja Vijeću Gradske četvrti Brezovica na daljnje postupanje.

Nakon donošenja zaključka Stjepan Cerovski postavio je pitanje vezano uz prometnu problematiku i signalizaciju vezanu uz nogostup i ulicu Pod stoborom. Otvara se kraća rasprava vezana uz signalizaciju te nerješavanje signalizacije za slijepe osobe po navedenoj ulici (naime ulicu i nogostup  koristi slijepi školarac koji po njoj ide u školu a na njoj nema signalizacije za slijepe osobe koja je bila predviđena u troškovniku za izgradnju nogostupa Pod stoborom.
Marijan Hrgović daje na glasanje slijedeći zaključak
Jednoglasno (5 „za“) je usvojen
 ZAKLJUČAK
o postavljanju daktilnih oznaka za slijepe osobe u ulici Pod stoborom

1. Vijeće Mjesnog odbora Dragonožec raspravljalo je o problematici daktilnih oznaka za sliepe osobe u ulici Pod Stoborom.

2. Vijeće Mjesnog odbora Dragonožec traži izradu troškovnika za postavljanje daktilnih oznaka po ulici Pod stoborom za slijepe osobe. 

3. Ovaj se zaključak dostavlja Vijeću Gradske četvrti Brezovica na daljnje postupanje.



Ad. 9.  - Pitanja i prijdlozi

	Marijan Hrgović otvara devetu točku dnevnoga reda i otvara raspravu. 
Janko Horvat zatražio je da Hrvatske šume saniraju put koji koriste  i to od Seridovke do okretišta u šumi. Isto tako je zatražio da se postojeći put od okretišta do Markulinske drage uredi, nasipa i počne održavati kako ga održava šumarija iz Velike Gorice. 
Stjepan Cerovski dao je prijedlog za održavanje proslave sv. Jurja 23. travnja 2023., na području MO Dragonošca koja bi bila centralna proslava za Vukomeričke gorice. Prijedlog je interesantan članovima te predlažu da se održi sastanak sa predlagačima kako bi se vidjelo što se može napraviti. 
 Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 20,01 sati. 



KLASA: 024-08/23-003/132
URBROJ: 251-13-11-8/004-23-2
Dragonožec, 24. siječnja 2023.

Predsjednik
Vijeća Mjesnog odbora
Dragonožec

Marijan Hrgović

